El CEIP Sant Joan de Ribera té un jardí vertical elaborat per l’alumnat del Taller d’Ocupació Agenda 2030
2025-07-24

L’alumnat de jardineria del Taller d’Ocupació Agenda 2030 de Burjassot ha creat un espectacular jardí vertical en el CEIP Sant Joan de Ribera. Amb un treball cuidat, delicat i acaronant fins al final, l’alumnat ha creat un meravellós jardí vertical, des del seu disseny fins a la seua instal·lació.

Per a confeccionar aquest xicotet pulmó verd en el centre s’han emprat al voltant de 200 plantes, entre elles, falagueres, cóleos, tradescantia cebrina, ficus sunny, heura, begonias, etc… A més de la instal·lació d’aquest jardí vertical, s’han renovat les jardineres d’infantil del centre amb plantes aromàtiques, “i hem intentat alegrar amb cercles de gespa artificial algunes zones”.

Des del taller, agraeixen al CEIP Sant Joan de Ribera que els hagen obert les portes per a elaborar aquest acurat treball i a l’alumnat, Alberto, Yovanna, Eli, Silvia, León, Sara, Tere, Carlos P., Carlos M. i Pablo, per la feina realitzada.